Број: 0601-1/9-8

Датум: 04.03.2019. године

Природно-математички факултет, као Наручилац, спроводи отворени поступак јавне набавке добара **– Грађевински и пратећи радови за одржавање објеката Факултета**, број јавне набавке 0601-1/9, а за коју су Позив за подношење понуда и Kонкурсна документација објављени на Порталу јавних набавки и интеренет страници Наручиоца дана 26.02.2019. године. Заинтересовано лицa је доставило Наручиоцу путем електронске поште Захтев за додатним појашњењима у вези са припремањем понуде.

У складу са чланом 54. и 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), објављујемо одговоре на:

**1. Питање:**

**Као један од додатних услова за учешће у поступку предметне јавне набавке одређен је и услов „да је понуђач у периоду од 6 (шест) месеци пре објављивања Позива за подношење понуда за ову јавну набавку на Порталу јавних набавки, био ликвидан, тј. није имао ниједан дан неликвидности.''**

Даље, Наручилац је дефинисао начин доказивања предметног услова у виду достављања Потврде Народне банке Србије, Одељење за принудну наплату, да понуђач у периоду од 26.08.2018. године до 26.02.2019. године, није био неликвидан.

Молимо Наручиоца за потврду да  се уместо тражене Потврде може доставити Изјава понуђача са упућивањем на веб страницу Народне банке Србије, будући да се ради о јавно доступном податку.

**Oдговор: Наручилац потврђује да понуђач у оквиру своје понуде може доставити Изјаву понуђача са упућивањем на веб страницу Народне банке Србије, будући да се ради о јавно доступном податку.**

**2. Питање:**

**Као један од обавезних услова за учествовање у поступку предметне јавне набавке одређена је обавеза достављања ''попуњеног, потписаног и печатом овереног обрасца Изјаве на основу члана 75. став 2. ЗЈН''.**

Молимо за потврду да се предметна Изјава даје у слободној форми на меморандуму понуђача, односно да предметни образац није садржан у конкурсној документацији.

Ово све из разлога што је на 29/35 и 30/35 страни конкурсне документације, Поглавље VII - Упутство понуђачима како да сачине понуду, Тачка 3. Овлашћење за потписивање, наведено следеће: '' ....., осим Обрасца изјаве о независној понуди (Образац 3) и Обрасца изјаве понуђача о испуњеоности услова из члана 75. ЗЈН (Образац 4),....''.

Увидом у конкурсну документацију констатује се да садржина Обрасца 4 није изјава о испуњености услова из члана 75. ЗЈН, већ је то образац меничног овлашћења/писма за добро извршење посла.

**Oдговор: Наручилац потврђује да понуђач у оквиру своје понуде може доставити Изјаву на осноцу члана 75. Став 2. ЗЈН, у слободној форми, на меморандуму понуђача, односно предметни образац није садржан у конкурсној документацији.**

**3. Питање:**

**Као обавезна садржина понуде одређено је, између осталог, достављање и ЦД-а.**

Молимо за појашњење да ли се на предметном ЦД-у доставља само Прилог Б конкурсне документације, Образац понуде са структуром цене, сходно датом Упутству или постоји обавеза достављања целокупне понуде, нарезане, на ЦД-у.

**Oдговор: Наручилац потврђује да се на предметном ЦД-у доставља само Прилог Б конкурсне документације, Образац понуде са структуром цене, сходно датом Упутству.**

**4. Питање:**

**На 31/35 страни конкурсне документације, Поглавље VII - Упутство понуђачима како да сачине понуду, Тачка 11.3 - Захтев у погледу рока извођења радова одређено је да у зависности од врсте радова понуђач у свакој појединачној понуди наводи и рок извођења радова, док је у Поглављу II - Врста, техничке карактеристике (спецификација), квалитет, количина и опис радова одређено другачије (видети 4/35 страну конкурсне документације, болдован део текста).**

Молимо за појашњење о каквим појединачним понудама се у конкретном случају ради.

Истовремено молимо за појашњење  члана 3. став 2.  Модела уговора, будући да је истим предвиђено да је саставни део уговора и понуда извођача радова, а која садржи јединичне цене по врстама радова.

 **Oдговор:**

На 31/35 страни конкурсне документације, Поглавље VII - Упутство понуђачима како да сачине понуду, Тачка 11.3 - Захтев у погледу рока извођења радова одређено је да у зависности од врсте радова понуђач у свакој појединачној понуди наводи и рок извођења радова, **што значи да понуђач у оквиру сваке појединачне понуде, за коју лица овлашћена за комуникацију доставе захтев, наводи у ком року ће од дана прихватања понуде извршити радове који су захтевани, односно радове који су предмет понуде.**

**Док је на страни 4/35 наведено следеће „Понуђач се обавезује да у року од најдуже 3 (три) дана од пријема писаног позива овлашћеног лица унутрашње јединице наручиоца, упућеног електронском поштом или телефаксом, започне извођење радова, уколико вредност радова не прелази износ од 50.000,00 динара, без ПДВ-а, и у истом року приступи извођењу радова након добијене сагласности овлашћеног лица Наручиоца (уколико вредност радова у прелази износ од 50.000,00 динара, без ПДВ-а).“ Дакле на страни 4/35 у цитираном делу конкурсне документације се не говори о року извођења радова, већ о тренутку од када почиње да се рачуна рок, односно у ком року је извођач дужан да почне за извођењем радова.**

**Када је у питању модел уговора, да јединичне цене су саставни део уговора, имајући у виду природу предмета набавке у оквиру које Наручилац није могао да унапред одреди оквирне количине радова (видети табеле Образац понуде са структуром цене и Техничку спецификацију).**

**С поштовањем,**

**Природно-математички факултет**

**Комисија за јавну набавку бр. 0601-1/9**